open-index/open-wikipedia-markdown huggingface dataset:
Haley Joel Osment

**Haley Joel Osment** (sündinud 10. aprillil 1988) on Ameerika Ühendriikide filminäitleja.

Ta mängis 1994. aastal linastunud kultusfilmis "Forrest Gump".

"Kuuendas meeles" mängimise eest oli ta nomineeritud Oscarile. Peaosa on ta mänginud sellistes filmides nagu "Anna edasi", "A.I. – Tehisintellekt" ja  "Sama jumala lapsed".

## Välislingid

*
Locarno konverents

**Locarno konverents** oli 1925. aastal Šveitsis Locarnos 5. oktoobrist kuni 16. oktoobrini aset leidnud tippkohtumine, millest võtsid osa Suurbritannia, Prantsusmaa, Itaalia, Belgia, Poola, Tšehhoslovakkia. 

Locarno konverents tipnes Locarno lepetega, mis sõlmiti 1. detsembril Londonis. Muu hulgas sõlmiti Reini tagatispakt, mis kindlustas Saksamaale Versailles's paika pandud läänepiiri.
Andres Võsand

**Andres Võsand** (sündinud 10. märtsil 1966 Rakveres) on endine Eesti, Nõukogude Liidu ja Saksamaa tennisist.

Ta on olnud maailma edetabeli esisajas ning suutnud suure slämmi tenniseturniiridel 1. ringist kaugemale pürgida (parim tulemus 3. ringi ehk 32 parema hulka jõudmine 1988. aasta Prantsusmaa lahtistel meistrivõistlustel). Parim koht ATP edetabelis 81 (1989).

## Välislingid
*
Jevgeni Kisseljov

:*Mitte segi ajada [[Dmitri Kisseljov]]iga.*

**Jevgeni Kisseljov** (vene keeles Евгений Алексеевич Киселёв; sündinud 15. juunil 1956 Moskvas) on vene ajakirjanik.

## Elulugu
Ta lõpetas 1979. aastal *cum laude* MRÜ Aasia ja Aafrika riikide instituudi Ida-teaduse erialal.

Aastatel 1979–1981 oli ta ajateenistuses Afganistanis, kus töötas tõlgina. Aastatel 1982–1986  töötas  NSV Liidu Riikliku Julgeoleku Komitee Esimese Peavalitsuse Luureinstituudis pärsia keele õppejõuna. 

## Töö meediaväljaannetes
Kisseljov on töötanud paljudes vene tele- ja raadiojaamades, nagu NTV, TV-6, 6. kanal, Ehho Moskvõ. 

Alates septembrist 2009 töötas ta Ukraina telekanalis Inter, kus juhtis poliitikateemalist saadet "Suur poliitika Jevgeni Kisseljoviga" (ukraina keeles "Велика політика з Євгенієм Кисельовим").

2017–2019 töötas saatejuhina telekanalis Prjamõi.

## Teosed
* Aastal 2009 ilmus Venemaa endise peaministri Mihhail Kasjanoviga koostöös valminud raamat "Putinita" (vene keeles "Без Путина"). 
* Aastal 2011 ilmus raamat Katrin Hallase tõlkes kirjastuses Eesti Ekspress. Autorid käisid Tallinnas raamatut esitlemas.

## Tunnustus
*2004 Maarjamaa Risti IV klassi teenetemärk

## Viited
Trauma (film)

**"Trauma"** on Marc Evansi lavastatud film, psühholoogiline põnevik 2004. aastast, mille stsenaariumi autor on Richard Smith.
Trauma

**Trauma** (vanakreeka sõnast τραῦμα ‘vigastus, haav’) on meditsiinis välise teguri toimel tekkinud tervisekahjustus, enamasti füüsiline kehavigastus. Trauma võib tuleneda mehaanilisest jõust (löök, kukkumine, kokkupõrge), kuumusest või külmast, elektrist, kemikaalidest või kiirgusest.

Levinumad traumad on luumurrud, põrutused, nihestused, venitused, rebendid, torke- ja lõikehaavad ning raskematel juhtudel jäsemete amputatsioonid. Sõltuvalt vigastuse iseloomust ja ulatusest võib trauma olla kerge, raske või eluohtlik.

Maailma Tervishoiuorganisatsiooni andmetel moodustasid 2002. aastal tahtmatud vigastused 6,23% ja tahtlikult tekitatud vigastused 2,84% kõigist surmadest maailmas.

Trauma võib olla äge (akuutne), kui kahjustus tekib äkki ja vajab kohest ravi, või viia kroonilise seisundini, kui vigastuse tagajärjed on pikaajalised või püsivad. Eraldi käsitletakse sporditraumasid, mis tekivad kehalise koormuse või sporditegevuse käigus ning võivad piirata treenimist või võistlemist.

Lisaks füüsilisele vigastusele kasutatakse mõistet trauma ka psühhotrauma tähenduses, millega viidatakse tugeva psüühilise vapustuse või üleelamise tagajärjel tekkinud vaimsele kahjustusele.

## Vaata ka

*haav
*laste vigastused

## Viited
Trauma (täpsustus)

**[[Trauma]]** on meditsiinis bioloogilise organismi kahjustus, kuid võib tähendada veel teisi asju:

***"[[Trauma (film 1993)|Trauma]]"** on 1993. aasta Itaalia õudusfilm
***"[[Trauma (film)|Trauma]]"** on 2004. aasta Ameerika Ühendriikide film
***[[Trauma (ansambel)|Trauma]]** on Ameerika Ühendriikide ansambel
*...
Ville Larinto

**Ville Andreas Larinto** (sündinud 11. aprillil 1990 Lahtis) on Soome endine suusahüppaja, kes kuulus spordiklubisse Lahden Hiihtoseurat. 

Larinto hüppas esimest korda maailma karikasarjas 1. detsembril 2007 Kuusamo etapil, kus sai 36. koha. Aastavahetusel 2007–2008 osales Larinto esimest korda nelja hüppemäe turneel Oberstdorfis ja sai 29. koha eest esimesed MK-sarja punktid. 2009. aastal tuli Larinto normaalmäel Soome meistriks ja sai juunioride maailmameistrivõistlustel pronksmedali. Esimese poodiumikoha MK-võistlustel sai ta 6. detsembril 2008 Trondheimis, kus oli suurel mäel teine. Esimese võidu MK-sarjas sai ta 1. detsembril 2010 Kuopios.

2009. aasta maailmameistrivõistlustel Liberecis oli Larinto normaalmäel seitsmes ja suurel mäel kaheteistkümnes. 

Nelja hüppemäe turneel 1. jaanuaril 2011 Garmisch-Partenkircheni etapil kukkus Larinto nii õnnetult, et oli sunnitud vigastuse tõttu hooaja pooleli jätma. 

## Saavutused

### Juunioride maailmameistrivõistlustel

* 2009  Štrbské Plesos 
**  pronksmedal normaalmäel (HS100) 

### [[ Maailma karikavõistlused mäesuusatamises|Maailma karikasarjas]]

#### Maailma karikasarja etapivõidud

Ville Larinto on osalenud (seisuga 13. veebruar 2011) 42 maailma karikasarja etapil ja jõudnud poodiumile viis korda, millest ühel korral kõige kõrgemale astmele.

  
## Välislingid

* 
* Ville Larinto Soome Suusaliidu kodulehel
Francisco Pizarro

**Francisco Pizarro** (hispaania keeles *Francisco Pizarro y González*, umbes 1475 – 26. juuni 1541) oli hispaania konkistadoor, kes vallutas inkade impeeriumi ja asutas Lima linna.
Robert Edwin Peary

Sir **Robert Edwin Peary** (6. mai 1856 – 20. veebruar 1920) oli ameerika maadeavastaja, Arktika uurija. 

Robert Edwin Peary väitis, et ta jõudis 6. aprillil 1909 esimesena geograafilisele põhjapoolusele. Peary väidet usuti 20. sajandil laialt, kuigi seda kritiseeriti juba tema eluajal ja selles kaheldakse tänapäevani. 

Tema järgi sai nime Peary kraater Kuul.

## Tunnustus
*1906 – Hubbardi medal
Suuroja (Kuusalu)

**Suuroja** (ka *Aabla oja*) on oja Harjumaal Kuusalu vallas. Voolab Kiiu-Aabla ja Kolga-Aabla külas, suubub Kolga lahte. Jõe pikkus on 1,7 km, valgala pindala on 2,6 km².

Aabla oja keskkonnaregistri kood on VEE1080500.

## Viited
Para jõgi

**Para** (vene *Пара*) on jõgi Venemaal Rjazani ja Tambovi oblastis.

Para voolab Oka-Doni madalikul peamiselt põhja, keskjooksul loodesse. Suubub Šilovo lähedal paremalt Okasse.

Jõe pikkus on 192 km ja valgala pindala 3590 km².

Novembrist aprillini on jõgi jääs.
Malaja Kokšaga

**Malaja Kokšaga** (vene *Малая Кокшага* ('väike Kokšaga'), niidumari *Изи Какшан (Izi Kakšan)* ('väike Kakšan')) on jõgi Marimaal, suubub Volga jõkke.

Jõe pikkus on 194 km, valgla pindala on 5160 km². Säng on käänuline. Novembrist aprillini on jõgi jääs.

Jõgi läbib Marimaa pealinna Joškar-Olad.

Malaja Kokšaga saab alguse Oršanka rajoonist ja voolab edela suunas. Pärast Joškar-Olad keerab lõunasse ja voolab rabastunud sängis keset segametsa. Suubub Kuibõševi veehoidlasse Kokšaiski küla ääres, Bolšaja Kokšagast 5 km allpool.
SLB

**Schlumberger** on maailma suurim naftamaardlate uuringute teostaja ja naftamaardlate teenuste pakkuja. Ettevõtte on registreeritud Hollandi Antillides Curaçao saarel Willemstadis, selle peakontor asub Ameerika Ühendriikides Houstonis ning piirkondlikud keskused asuvad Pariisis ja Haagis. Firma tegutseb kaubamärgi SLB all.

Ettevõtte aktsiatega kaubeldakse New Yorgi börsil, Pariisi börsil, Londoni börsil ja SIX Swiss Exchange'il ning need kuuluvad S&P 500 ja S&P 100 aktsiaindeksitesse.

## Välislingid
*
Newtoni pendel

**Newtoni pendel** (ka **Newtoni häll**) on Isaac Newtoni järgi nimetatud seadeldis, mis demonstreerib impulsi ja energia jäävuse seadust ning hõõrde ja võnkeenergia hajumise efekte.

Newtoni pendel koosneb mitmest metallkuulist, mis on kinnitatud kahe paralleelselt asetseva raami külge, igaüks kahe nööri abil. Metallkuulid asetsevad puhkeolekus ühes reas raamide vahel ning on üksteisega kontaktis.

Kui ühest otsast tõstetakse kuul üles ja lastakse lahti, siis liigub see alla nagu pendel ja tõukab järgmist kuuli. Esimese kuuli impulss ja energia antakse edasi ülejäänud metallkuulide kaudu raami teises otsas olevale kuulile. Metallkuul pannakse liikuma sama kiirusega, mis oli esimesel kuulil. Taaspõrkumisel protsess kordub. Kuulide elastsuse ja hõõrdumise tõttu metallkuulide liikumiskiirus aeglustub iga põrkega, kuni need jäävad seisma. Kuuli kiirus sõltub kõrgusest, kust ta lahti lasti, ja gravitatsiooni kiirendusest.

Korraga on võimalik üles tõsta ja lahti lasta ka mitu kuuli. Sel juhul hakkab põrkumise tulemusel liikuma sama arv metallkuule, kui neid oli ülestõstmisel.
Benfica

**Benfica** on Portugali pealinna Lissaboni linnaosa, kihelkond (*freguesia*) 
Lissaboni vallas. 

Benfica pindala on 7,94 km², elanike arv 38 523  (2005), asustustihedus 4852,0 in/km².

Benfica hõlmab kaks kolmandikku Lissaboni pargist Parque Florestal de Monsanto.
Jungholz

**Jungholz** on vald Austrias Tirooli liidumaal Reutte ringkonnas.

Vallas elas 1. jaanuaril 2010 299 inimest ja valla pindala on 7 km². Valla asustus paikneb Tannheimi orus 1054 m kõrgusel merepinnast.

Vald on Austria põhiosaga (Schattwaldi vallaga) ühenduses vaid Sorgschrofeni mäetipu (1636 m) kaudu. Teeühendus on vallal vaid Baieriga. Seetõttu on Jungholz Austria ja Tirooli funktsionaalne eksklaav. Naabervallad on Bad Hindelang (edelas), Wertach (läänes ja põhjas), Nesselwang (kirdes) ja Pfronten (idas).

3. mail 1868 sõlmitud tollilepinguga on Jungholz majanduslikult Baieriga seotud. Enne euro kasutuselevõttu kehtis vallas Saksa mark. Vallas on kolm pangakontorit, mistõttu see on Austria tihedaima pangakontorivõrguga asula (100 elanikku ühe kontori kohta). Austrias kehtiva pangasaladuse tõttu hoiustavad seal oma raha paljud sakslased.

Umbes pooled valla elanikest on Saksamaa kodanikud.

## Viited

## Välislingid

* Jungholzi koduleht
Г

**Г** (**г**) on kirillitsa täht. 

Vene tähestiku 'г' (kursiivis *г*) vaste eesti kirjas on g. Vene keeles hääldub tavaliselt helilise velaarklusiilina. Sõna lõpus hääldub helituna. Omadussõnalõppudes *-ого, -его* hääldub /v/-na.

Ukraina tähestiku г vaste eesti kirjas on h.

Г tuleneb kreeka tähest gamma.

## Viited
Vermimine

**Vermimine** on kujutise metalli pinnale või sisse muljumine tugeva surve kaasabil. Vermitakse peamiselt münte, vermimise sünonüüm on **müntimine**.

Müntide valmistamiseks kasutatakse mitmesuguseid metallisulameid. Sobivast sulamist tehakse metallileht, millest stantsitakse välja ringikujulised münditoorikud. 

Müntide vermimine tähendabki seda, et mündi pinnale pressitakse etteantud kujundusega reljeef. Selleks tuleb kõigepealt valmistada tööriistad. Mündi kujunduse järgi valmistatakse esimesena ematempel, mille põhjal toodetakse töötemplid. Töötemplitega vermitakse masinate abil toorikutest mündid. Mündi massi ja diameetrit kontrollib vermimismasin automaatselt, lisaks tehakse pisteliselt müntide visuaalset kontrolli.

## Vaata ka
* valamine
* müntimiskoda
* müntimisõigus

## Viited
Lienzi ringkond

**Lienzi ringkond** (itaalia *Distretto di Lienz*) on ringkond Austrias Tiroolis. See on ainus ringkond Ida-Tiroolis. Ringkond külgneb Pinzgauga (Salzburg) põhjas, Spittal an der Drau ja Hermagori ringkondadega (mõlemad Kärnten) idas, Venetoga (Itaalia) lõunas ja Lõuna-Tirooliga (Itaalia) läänes.

Ringkonna pindala on 2016,41 km², seal elas 1. jaanuaril 2012. aastal 49 568 inimest ja asustustihedus on 25 inimest / km². Ringkonna halduskeskus on Lienz.

1918. aastal okupeeris selle Itaalia armee. 1919. aastal eraldati Saint-Germaini rahuga Trento provints ja Lõuna-Tirool sellest, mis nüüd on Austria Tirooli liidumaa (need kolm üksust moodustasid vana Austria-Ungari Tirooli krahvkonna). Sellest ajast saati on Ida-Tirool eraldatud Põhja-Tiroolist umbes 5 km piirilõiguga Salzburgi liidumaa ja Lõuna-Tirooli vahel. Seega moodustab see Tirooli liidumaa eksklaavi sise-Austrias. See oli ka ainus tänapäevase Tirooli osa, mida pärast Teist maailmasõda ei okupeerinud Prantsusmaa, vaid see moodustas osa Briti tsoonist.

## Haldusjaotus

Ringkond jaguneb 33 vallaks *(Gemainde)*:

Elanike arvult on suurim vald Lienz, pindalalt Matrei in Osttirol.

## Välislingid
*http://www.tirol.gv.at/bh-lienz
Tõstmine 1972. aasta suveolümpiamängudel

**[[Tõstmine]] [[1972. aasta suveolümpiamängud]]el** toimus Münchenis.

Eestlastest osales Jaan Talts, kes võitis raskekaalus (90–110 kg) tõstmises kuldmedali.
Johan Remen Evensen

**Johan Remen Evensen** (sündinud 16. septembril 1985 Øksnesis) on endine Norra suusahüppaja. 

Maailma karikasarjas osales Evensen esimest korda 6. detsembril 2008 Trondheimis ja sai 10. koha. Nädal aega hiljem jõudis ta juba Pragelatos poodiumile, kui oli kolmas. Esimese võidu MK-sarjas sai Evensen 2010.–2011. aasta maailma karikasarja Vikersundi lennumäe etapil 12. veebruaril 2011, kui jagas MK-etapi kvalifikatsioonis esikohta Gregor Schlierenzaueriga.

Esimest korda osales Evensen suurvõistlusel 2009. aasta MM-il Liberecis, kui ta kuulus Norra võistkonda meeskonnavõistluses ja sai seal hõbemedali. Individuaalselt oli ta normaalmäel 27. ja suurel mäel 30.

2010. aasta taliolümpiamängudel Vancouveris sai ta meeskonnavõistluse pronksmedali. Individuaalselt oli ta suurel mäel 15. 2010. aasta suusalennu MM-il Planicas sai Evensen meeskonnavõistluses hõbemedali.

2011. aasta MM-il Oslos sai Evensen juba kolmanda järjestikuse meeskondliku hõbemedali. Individuaalselt oli ta väikesel mäel 46. ja suurel mäel 14.

Evenseni nimel on suusahüpete maailmarekord 246,5 meetrit, mille ta hüppas 11. veebruaril 2011 Vikersundi lennumäel.

## Saavutused
### [[Taliolümpiamängud|Olümpiamängudel]]
* 2010  Vancouveris
**  pronksmedal meeskonnavõistluses

### [[Suusatamise maailmameistrivõistlused|Maailmameistrivõistlustel]]
* 2009  Liberecis
**  hõbemedal meeskonnavõistluses
* 2010  Planicas
**  hõbemedal meeskonnavõistluses
* 2011  Oslos
**  hõbemedal meeskonnavõistluses

### [[Maailma karikavõistlused suusahüpetes|Maailma karikasarjas]]

Johan Remen Evensen on osalenud 3. novembri 2011 seisuga 64 MK-etapil ja jõudnud esikolmikusse 6 korral, neist 1 etapi on ta võitnud: 12. veebruaril 2011 Norras Vikersundis 225 m mäel.

## Välislingid
* Johan Remen Evenseni koduleht 
*
Ngũgĩ wa Thiong'o

**Ngũgĩ wa Thiong'o** (sünninimi **James Ngugi**; 5. jaanuar 1938 Kamirithu – 28. mai 2025) oli Keenia kirjanik. Ta on kirjutanud romaane, näidendeid, novelle, lastekirjandust ja kirjanduskriitikat. 

Ta oli rahvuselt kikuju. Algul kirjutas ta inglise keeles, kuid alates 1978. aastast kikuju ja suahiili keeles. Oma teoseid tõlkis ta ise inglise keelde.

Ta omandas kõrghariduse Makerere ülikoolis Kampalas. 

Tema esimene romaan "Weep Not, Child" ilmus 1964. aastal. 

1977. aastal vangistati ta poliitilise sõnumiga näidendi tõttu. Vangistuse ajal piinati teda ning ta kirjutas oma esimese kikujukeelse romaani "Caitaani mũtharaba-Inĩ" ("Kurat ristil") tualettpaberile. Pärast vabanemist oli ta sunnitud minema eksiili.

1992. aastal valiti ta New Yorgi Ülikooli kirjandusprofessoriks. 2004. aastal naasis ta Keeniasse, kuid teda ja tema naist rünnati ning ta oli sunnitud taas kodumaalt lahkuma.

2017. aastal peeti teda ennustusportaalides Nobeli kirjandusauhinnale kandideerijate seas favoriidiks.

Eesti keeles tema teoseid seni ilmunud ei ole.

## Teoseid
*"The River Between" (1965)
*"A Grain of Wheat" (1967)
*"Petals of Blood" (1977)
*"Devil on the Cross" (1980) 
*"Matigari" (1986) 
*"Mũrogi wa Kagogo" (2004; inglise keeles "Wizard of the Crow", 2006)

## Viited

## Välislingid
*Ngũgĩ wa Thiong'o koduleht
*Ngũgĩ wa Thiong'o. Kahtlusevarjuta, Kultuur.err.ee, 1. september 2019
Québec (linn)

**Québec** (prantsuse keeles *Ville de Québec*, inglise keeles *Quebec City*) on linn Kanadas, Québeci provintsi pealinn, Capitale-Nationale'i piirkonna halduskeskus.

See on Montréali järel Québeci provintsi suuruselt teine linn.

Québec asub Saint Lawrence'i jõe vasakkaldal Lévise linna vastas.

## Ajalugu

Prantsusmaa maadeavastaja Jacques Cartier rajas praeguse linna kohale fordi, kuhu jäi kogu talveks, enne kui järgmisel aastal kodumaale tagasi läks.

1541 tuli ta tagasi, et luua sinnasamasse alaline asundus. Kuid juba järgmise aasta suvel jäeti see uuesti maha, niihästi väga karmi talve kui indiaanlaste vaenulikkuse tõttu.

Prantsuse maadeavastaja Samuel de Champlain asutas Québeci 3. juulil 1608 irokeeside kaua aega tagasi maha jäetud asulakohale. Champlain juhtis seda asundust kogu oma ülejäänud elu, kuni surmani 1635.

Québec oli 1608–1627 ja 1632–1763 Prantsusmaa Kanada ja kogu Uus-Prantsusmaa pealinn, 1763–1791 ja alates 1867 Québeci provintsi pealinn, 1791–1841 Alam-Kanada pealinn ning 1852–1856 ja 1859–1866 Kanada provintsi pealinn.

## Rahvastik

2006. aasta rahvaloenduse järgi elas Québecis 491 142 inimest. Québeci linnastus elas samal aastal 715 515 inimest.

Québec on suuresti prantsuskeelne. Inglise keele kõnelejaid oli kõige rohkem 1860ndatel, kui 40% elanikkonnast rääkis emakeelena inglise keelt.

Québec on üks kõige väiksema kuritegevusega linnu kogu Kanadas. Kogu 2007. aasta jooksul ei registreeritud linnas ainsatki mõrva.

## Majandus

Enamik inimesi töötab avalikus sektoris.

2008. aastal oli töötuid 4,5% elanikkonnast.

1972–1995 oli linnas jäähokimeeskond Québec Nordiques, mis mängis kuni 1979 WHA-s ja pärast seda NHL-is. Rahapuuduse tõttu müüdi meeskond Denverisse ja see hakkas kandma uut nime Colorado Avalanche.

## Vaata ka
* Québeci vanalinn
* Hôtel Le Concorde

## Viited

## Välislingid

* Koduleht
Füüsikaline süsteem

**Füüsikaline süsteem** on  füüsikaline objekt või nende objektide kogum, mida saab ümbritsevas  aegruumis piiritleda ja määratleda. Niisuguse süsteemi tüüpilised näited on aatom, kristall, päikesesüsteem. Füüsikaline süsteem on määratud oma struktuuri ja süsteemisiseste toimimisviisidega. Süsteemi seosed füüsikalise keskkonnaga põhinevad fundamentaalsetel jõududel (gravitatsioon, elektromagnetiline vastastikmõju, nõrk ja tugev vastastikmõju) ja neist tulenevatel jõududel (elastsusjõud, hõõrdejõud jt).

Füüsikaline süsteem võib sisaldada kehi, ainet, välja või neid koos.

Füüsikaliste süsteemide näiteid:
* kehade süsteem
* termodünaamiline süsteem
* võnkesüsteem
Premier League'i hooaeg 2009–2010

**Premier League'i hooaeg 2009–2010** on Inglismaa Premier League'i 18. hooaeg. Hooaeg algas 15. augustil 2009 ja lõppes 9. mail 2010. Manchester United oli tiitlit kaitsev meister.

Premier League'i meistriks hooajal 2009-2010 sai Chelsea.

## Meeskonnad hooajal 2009/10
* Arsenal FC * (Meistrite Liiga)
* Aston Villa * (Euroopa liiga kvalifikatsiooniring)
* Birmingham City F.C.
* Blackburn Rovers FC 
* Bolton Wanderers FC
* Burnley F.C. (ülendatud, kukkus välja)
* Chelsea FC * (liigavõitja, Meistrite Liiga)
* Everton FC * 
* Fulham FC  
* Hull City AFC (kukkus välja)
* Liverpool F.C. * (Euroopa liiga kvalifikatsiooniring)
* Manchester City (Euroopa liiga kvalifikatsiooniring)
* Manchester United * (liiga karika võitja, Meistrite Liiga)
* Portsmouth  FC (kukkus välja)
* Stoke City FC (ülendatud)
* Sunderland AFC 
* Tottenham Hotspur FC (Meistrite liiga kvalifikatsiooniring)
* West Ham United FC 
* Wigan Athletic FC
* Wolverhampton Wanderers F.C. 
* *- osalenud igal *Premier League* hooajal
Premier League'i hooaeg 2008–2009

**Premier League'i hooaeg 2008–2009** on Inglismaa Premier League'i 17. hooaeg. Hooaeg algas 16. augustil 2009 ja lõppes 24. mail 2010. Manchester United oli tiitlit kaitsev meister.

Premier League'i meistriks hooajal 2008–2009 sai Manchester United.

## Meeskonnad hooajal 2008/09
* Arsenal FC
* Aston Villa
* Blackburn Rovers FC
* Bolton Wanderers FC
* Chelsea FC
* Everton FC
* Fulham FC
* Hull City AFC
* Liverpool F.C.
* Manchester City
* Manchester United
* Middlesbrough FC (kukkus välja)
* Newcastle United FC (kukkus välja)
* Portsmouth FC
* Stoke City FC
* Sunderland AFC
* Tottenham Hotspur FC
* West Bromwich Albion FC (kukkus välja)
* West Ham United FC
* Wigan Athletic FC
Premier League'i hooaeg 2007–2008

**Premier League'i hooaeg 2007–2008** oli Inglismaa Premier League'i 16. hooaeg. Hooaeg algas 11. augustil 2007 ja lõppes 11. mail 2008. Manchester United oli tiitlit kaitsev meister.

Premier League'i meistriks hooajal 2007–2008 sai Manchester United.

## Meeskonnad hooajal 2007–2008
* Arsenal FC * (Meistrite Liiga kvalifikatsiooniring)
* Aston Villa *
* Birmingham City F.C. (ülendatud, kukkus välja)
* Blackburn Rovers FC (UEFA karikas)
* Bolton Wanderers FC
* Chelsea FC * (karikavõitja, Meistrite Liiga)
* Derby County FC (ülendatud, kukkus välja)
* Everton FC * 
* Fulham FC
* Liverpool F.C. * (Meistrite Liiga kvalifikatsiooniring)
* Manchester City
* Manchester United * (liiga karika võitja, meister, Meistrite Liiga)
* Middlesbrough FC
* Newcastle United FC (Intertoto karikas)
* Portsmouth FC
* Reading FC (kukkus välja)
* Sunderland AFC (ülendatud)
* Tottenham Hotspur FC * (UEFA karikas)
* West Ham United FC (UEFA karikas, Inglismaa karika finalist)
* Wigan Athletic FC

* *- osalenud igal *Premier League* hooajal
Premier League'i hooaeg 2010–2011

**2010–11 Premier League** oli Inglismaa Premier League'i 19. hooaeg. Hooaeg algas 14. augustil 2010 ja pidi lõppema 11. mail 2011. Tiitlit kaitses Chelsea.

## Meeskonnad

Premier League'i hooaja 2009-2010 tulemuste põhjal lahkusid liigast Hull City, Portsmouth ja Burnley. Football League Championshipi hooaja 2009–10 põhjal pääsesid Premier League'i Newcastle United, West Bromwich Albion ja Blackpool.

## Tabel

## Tulemused
Seisuga 2. mai 2011

## Hooaja statistika

### Parimad väravakütid

*Viimati muudetud: 24. mail 2011*

### Resultatiivsed söödud
{| class="wikitable" style="text-align:center"
!Pos. !! Mängija !! Klubi
!Söödud
|-
|rowspan="1"|1
|align="left"| Nani
|align="left"|Manchester United
|16
|-
|rowspan="4"|2
|align="left"| Andrei Aršavin
|align="left"|Arsenal
|11
|-
|align="left"| Wayne Rooney
|align="left"|Manchester United
|11
|-
|align="left"| Chris Brunt
|align="left"|West Bromwich Albion
|11
|-
|align="left"| Leighton Baines
|align="left"|Everton
|11
|-
|rowspan="2"|6
|align="left"| Cesc Fàbregas
|align="left"|Arsenal
|10
|-
|align="left"| Didier Drogba
|align="left"|Chelsea
|10
|-
|rowspan="1"|8
|align="left"| Peter Crouch
|align="left"|Tottenham Hotspur
|9
|-
|rowspan="1"|9
|align="left"| Matthew Etherington
|align="left"|Stoke City
|8
|-
|rowspan="3"|10
|align="left"| Charlie Adam
|align="left"|Blackpool
|7
|-
|align="left"| Chung-Yong Lee
|align="left"|Bolton Wanderers
|7
|-
|align="left"| Rafael van der Vaart
|align="left"|Tottenham Hotspur
|7

## Kuu auhinnad

## Viited
Marin Mägi-Efert

**Marin Mägi-Efert** (kuni 2013. aastani **Marin Mägi**; sündinud 22. mail 1982) on eesti näitleja.

Ta lõpetas aastal 2004 Eesti Muusikaakadeemia Kõrgema Lavakunstikooli (21.lend).

Marin Mägi-Efert töötab aastast 2005 Rakvere Teatris.

## Rollid Rakvere Teatris

*2004    "Lollid" – Sophia Zubritsky
*2005    "Siiralt Valetades" – Carol
*2005    "Pipi Pikksukk" – Annika
*2006    "Lumumm" – Seenemutter
*2007    "Cyrano de Bergerac" – Roxanne
*2007    "Vanaema juures" – Marin
*2008    "12 tooli" – Matusebüroo Nümf omanik, Stanoki toimetaja, Jelena Stanislavovna, Liisa, eideke, abielluja, vahukustuti jne.
*2008    "Creeps" – Petra Kowalsky
*2008    "Lumivalgeke ja seitse pöialpoissi" – Lumivalgeke
Aaron Lennon

**Aaron Justin Lennon** (sündinud 16. aprillil 1987 Leedsis) on Inglismaa endine jalgpallur, äärepoolkaitsja. Lennon mängis Inglismaa ja Türgi klubides ja Inglismaa jalgpallikoondises.

Ta alustas jalgpallikarjääri klubis Leeds United. Aastatel 2005–2015 mängis ta Tottenhamis.

Debüüdi rahvuskoondises tegi Lennon 2006. aastal. Inglismaa jalgpallikoondises osales ta 2006. ja 2010. aasta maailmameistrivõistlustel.
Charlottenburg-Wilmersdorf

**Charlottenburg-Wilmersdorf** on Berliini linnarajoon, mis moodustati 2001. aastal Charlottenburgi rajooni ja Wilmersdorfi rajooni liitmisel. 

Rajoon on eelkõige keskklassi elupiirkond. Kurfürstendammi ümbrus täidab Mitte rajooni kõrval kogu Berliini keskuse funktsiooni. Rajoonis asuvad Berliini tehnikaülikool, Berliini kunstiülikool, Berliini ooperiteater, Renessansiteater, Schilleri teater, Theater des Westens, Berliini messikeskus, Schaubühne, Charlottenburgi loss ja Berliini olümpiastaadion. Seal asuvad lennuettevõtete Germania peakorter.

## Ajalugu
Charlottenburgi kant oli asustatud juba nooremal kiviajal. Esimest korda nimetati seda 1239 ja siis kandis see nime Lützow. Tänapäevalgi on Charlottenburgis Lietzow' asum. Sel ajal oli seal germaanlaste ja slaavlaste segaasustus. 1315 rajati sinna Maarja nunnaklooster, mis likvideeriti reformatsiooni ajal.

1699 hakkas hilisem Preisimaa kuningas Friedrich I rajama Charlottenburgi lossi, mis nimetati tema abikaasa Hannoveri Sophie Charlotte järgi. Loss valmis 1705, aga samal aastal kuninganna suri. Tema mälestuseks hakati kogu piirkonda Charlottenburgiks nimetama.

Wilmersdorf asutati 1220. Algul kuulus ta Teltow' kreisi, aga 1. aprillil 1907 eraldati sellest ja sai kreisivabaks linnaks. 1. oktoobril 1920 ühendati Charlottenburg ja Wilmersdorf halduslikult Berliiniga.

Pärast teist maailmasõda oli Charlottenburg-Wilmersdorf Berliini müüriga jagatud.

## Juhtimine

Viimased kohalike omavalitsuste valimised toimusid Charlottenburg-Wilmersdorfis 2006. Volikogu 55 kohast võitis 20 Saksamaa Sotsiaaldemokraatlik Partei, 16 Kristlik-Demokraatlik Liit, 10 rohelised, 5 Vaba Demokraatlik Partei, 2 Vasakpartei ja 2 Hallid Pantrid. Võrreldes eelmiste valimistega kaotasid kristlikud ja vabad demokraadid kumbki 2 kohta ning hallid ja rohelised võitsid kumbki 2 kohta.

## Linnaosad

Charlottenburg-Wilmersdorf koosneb seitsmest linnaosast:
* Charlottenburg
* Charlottenburg-Nord
* Berlin-Grunewald
* Halensee
* Schmargendorf
* Westend
* Wilmersdorf

Elanikkond on rajoonis jaotunud väga ebaühtlaselt. Kui Wilmersdorf on näiteks Berliini linnaosadest asustustiheduse poolest seitsmendal kohal ning Charlottenburg ja Halensee vastavalt 11. ja 12. kohal, siis Grunewald on üks Berliini hõredamalt asustatud piirkondi. Grunewald moodustab enam kui kolmandiku rajooni pindalast, kuid seal elab vaid kolm protsenti Charlottenburg-Wilmersdorfi elanikest. Kaks kolmandikku rajooni elanikest elavad Charlottenburgis ja Wilmersdorfis. Halensee linnaosa on pindala poolest kogu Berliinis suurem ainult Hansaviertelist, samas kui Grunewald on üks suuremaid linnaosi.
Peeter Lätlane

**"Peeter Lätlane"** (*Pietr-le-Letton*) on Georges Simenoni 1931. aastal ilmunud kriminaalromaan, kus esimest korda astub üles politseikomissar Maigret.

Teoses uurib Maigret 32-aastase vene/eesti/läti päritolu petturi Pietr Johannsoni (Pariisi hotellis registreerunud nimega Fédor Yourovitch) salapärast mõrva.

Prantsuse ajaleht Le Monde valis selle 1999. aastal sajandi 100 parima raamatu hulka.

Eesti keeles on teos ilmunud Tänapäeva kirjastuse kaudu 2003. aastal Madli Küti tõlkes. 

## Viited

## Välislingid
* Maigret of the Month: Pietr-le-Letton.
* Pietr-le-Letton, Roman. Notice bibliographique.
Lichtenbergi rajoon

**Lichtenberg** on Berliini linnarajoon endise Ida-Berliini aladel. 2001. aasta haldusreformi käigus sai Lichtenbergi rajooni osaks varasem Hohenschönhauseni rajoon.

Lichtenbergi pindala on 52,3 km² ja 30. septembri 2010 seisuga elas seal 261 034 inimest.

Rajoonis asub kahest Berliini loomaaiast suurem Tierpark Berlin. Saksa DV ajal asus Lichtenbergis Ida-Saksa julgeolekuteenistuse Stasi peakorter ning enne Saksa DV moodustamist tegutses samas hoonetekompleksis Nõukogude Liidu sõjaväeline administratsioon Berliinis. Veelgi varem oli kompleks kasutusel Wehrmachti ohvitseride sööklana. Praegu asub seal Saksa-Vene muuseum Berlin-Karlshorst. Berlin-Hohenschönhauseni memoriaal (Gedenkstätte Berlin-Hohenschönhausen) asub endise Stasi vangla hoones. Mõned Lichtenbergi piirkonnad, näiteks Weitlingstraße, on kurikuulsaks saanud kui Berliini neonatside tugipunktid. 

## Linnaosad

Lichtenbergi rajoon jaguneb kümneks linnaosaks:
* Friedrichsfelde
* Karlshorst
* Lichtenberg
* Falkenberg
* Malchow
* Wartenberg
* Neu-Hohenschönhausen
* Alt-Hohenschönhausen
* Fennpfuhl
* Rummelsburg

Lichtenbergi, Friedrichsfelde, Karlshorsti, Rummelsburgi ja Fennpfuhli linnaosad kuulusid kuni 2001. aastani iseseisva Lichtenbergi rajooni alla. Alt-Hohenschönhausen, Neu-Hohenschönhausen, Wartenberg, Falkenberg ja Malchow olid aastatel 1985 kuni 2001 Hohenschönhauseni linnarajooni osaks.

## Ajalugu

Ajalooline Lichtenbergi küla koos naabruses asuvate Friedrichsfelde, Karlshorsti, Marzahni, Biesdorfi, Hellersdorfi, Kaulsdorfi ja Mahlsdorfi külaga liideti ühtse rajoonina 1920. aastal Berliini linnaga. 

1970. aastatel rajas Saksa DV valitsus Lichtenbergi rajooni idaossa paneelmajade piirkonna, mis eraldati Lichtenbergist ja millest moodustati uus, Marzahni rajoon. 1986. aastal jaotati see veel omakorda kaheks – Marzahni ja Hellersdorfi rajooniks. 2001. aasta haldusreformi käigus loodi neist Marzahn-Hellersdorfi rajoon.

## Poliitika

2001. aasta kohalike omavalitsuste valimistel saavutas absoluutse enamuse Vasakpartei. Neile kuulus linnaosa volikogu 55 kohast 32. Järgnesid Saksamaa Sotsiaaldemokraatlik Partei 13, Kristlik-Demokraatlik Liit 8 ja Vaba Demokraatlik Partei 2 kohaga.

2006. aasta kohalike omavalitsuste valimisel kaotas Vasakpartei absoluutse enamuse, kuid jäi 24 kohaga endiselt suurimaks poliitiliseks jõuks linnaosa volikogus, kogudes 39,8% häältest. Sotsiaaldemokraadid kogusid 28,9% ja 17 kohta. Kristlik-Demokraatlik Liit sai 10,1% hääli ja 5 kohta. Saksamaa Rahvusdemokraatlik Partei kogus 5,9% hääli ja 2 kohta, rohelised 5,8% hääli ja 3 kohta, Töö ja Sotsiaalse Õigluse Partei 4,9% ja 2 kohta ning Vaba Demokraatlik Partei 4,2% ja 2 kohta. Pärast valimisi ühines Töö ja Sotsiaalse Õigluse Partei Vasakparteiga, kuid nende üks saadik Lichtenbergis otsustas jätkata sõltumatuna.
Lakk-lehtlalind

**Lakk-lehtlalind** (*Sericulus bakeri*) on linnuliik lehtlalindlaste sugukonnast. Ta on levinud Adelberti mägedes Paapua Uus-Guineas.

Lakk-lehtlalind on üks kontrastsema sulestikuga lehtlalindlasi. Pikkus umbes 27 cm. Isaslind on must, tal on tulioranžid laka taoliselt pikenenud suled pealael, tagakaelal ja ülaseljal, kuldkollane tiivalaik ja kollased silmad. Emaslind on pruun, pruunivöödilise valkja alapoolega. Lakk-lehtlalind toitub peamiselt viigipuude viljadest, sipelgatest ja putukatest. 

Lakk-lehtlalind avastati 1928. aastal, emaslind sai teadusele tuntuks alles 1959. aastal.
Liik on määratletud ohulähedaseks elupaiga vähenemise ja piiratud leviku tõttu.

## Välislingid
*Sissekanne Birdlife'i leheküljel
Genius loci

***Genius loci*** ehk **kohavaim** ehk **paiga vaim** on mingile paigale iseloomulik vaimne atmosfäär.

Vana-Rooma mütoloogias nimetati nii koha kaitsevaimu.

## Vaata ka
*mentaliteediajalugu

## Kirjandus
*Kõiv, Madis 1994. Genius loci. *[[Akadeemia (ajakiri)|Akadeemia]]* 4: 675–681.
*Norberg-Schulz, Christian 1982. *Genius Loci: Landschaft, Lebensraum, Baukunst*. Stuttgart: Klett-Cotta.
Johann Adam Andreae

**Johann Adam Andreae** (16. november (5. november vkj) 1750 Riia – 19. märts (8. märts vkj) 1796 Helme) oli Eesti vaimulik.

Ta õppis Riia toomkoolis, siis aastal 1768 Jena Ülikoolis (ei immatrikuleeritud); immatrikuleeriti 23. septembril 1769 Göttingeni ülikooli, oli kohal veel 17. augustil 1771. Seejärel töötas Riias (oli mainitud aastal 1773). Ordineeriti 2. aprillil / 13. aprillil 1777 õpetajaks.

Oli aastatel 1777–1779 (kutsuti 26. veebruaril / 9. märtsil 1777) Nissi Maarja koguduse õpetaja. Aastatel 1779–1788 oli Tarvastu Peetri koguduse õpetaja, aastatel 1788–1796 oli ta (introdutseeriti 4. märtsil / 15. märtsil 1789) Helme Maarja koguduse õpetaja.

Andreae kirjeldas arvatavasti esimesena Varbola linnust August Wilhelm Hupeli väljaandes Nordlische Miscellaneen, IX/X, 318–322.

## Isiklikku
Johann Adam Andreae oli kaks korda abielus. Tema esimese naise Justina Elisabethi isa oli Tallinna Oleviste koguduse õpetaja ja Tallinna superintendent Gustav Heinrich Kellner. Tema kälimees Jacob Johann Höppener oli Jüri koguduse õpetaja. Tema väimees Karl Ernst von Berg oli Tarvastu Peetri koguduse, Halliste ja Karksi Peetri koguduse, Sangaste ja Laatre Püha Laurentsiuse koguduse õpetaja ning Liivimaa kindralsuperintendent.

## Viited
Isohooriline protsess

**Isohooriline protsess** on termodünaamiline protsess, mis toimub jääval mahul (ruumalal); protsessi muutuvad suurused on rõhk ja temperatuur. Niisugune protsess toimub näiteks siis, kui  kindlat gaasikogust kuumutada või jahutada muutumatu mahuga anumas. Siis Ideaalse gaasi korral on gaasi rõhu p ja temperatuuri T jagatis vastavalt ideaalse gaasi olekuvõrrandile konstantne:  
:\frac{p}{T} = \mathrm{const}.
Siit järgneb, et gaasi temperatuuri- ja rõhumuutused on omavahel võrdelises seoses:
:p_2 \over p_1} = {T_2 \over T_1,
kus
:*p*1 on rõhk enne soojuse juurdejuhtimist;
:*p*2 on rõhk pärast soojuse juurdejuhtimist;
:*T*1 on temperatuur enne soojuse juurdejuhtimist;
:*T*2 on temperatuur pärast soojuse juurdejuhtimist.

Kuna süsteemi maht püsib protsessis muutumatu, siis ei tehta isohoorilises protsessis tööd. See tuleneb ka termodünaamika esimesest seadusest (\Delta U = \Delta Q + \Delta W), kus \Delta W = 0 korral juurdejuhitav energia muundub otse siseenergiaks (\Delta Q = \Delta U).

Ligikaudselt võib isohooriliseks protsessiks nimetada näiteks kütuse põletamist karburaatoris.

## Viited
Magasin

***[[Magasin (mesindus)|Magasin]]** on mesilastaru osa.
* **Magasin** ehk **[[salv (relva osa)|salv]]** on tulirelva osa, kus asub tulistamisel ette antav laskemoon.
* **Magasin** ehk **[[pinumälu]]** on andmestruktuur infotehnoloogias.
* **Magasin** on **[[ladu]]**, **[[ait]]**.
* **Magasin** on vananenud keelekasutuses suurem **[[kauplus]]** või **[[kaubamaja]]**.
***Magasin** ehk kogum kindla väärtusega elektritakistust, mahtuvust või induktiivsust omavaid komponente (tavaliselt parameetri väärtuse poolest dekaadideks jaotatud kujul) - vastavalt takistusmagasin (või juhtivusmagasin), mahtuvusmagasin ja induktiivsuse või vastastikuse induktiivsuse magasinid.
***[[Magasin (almanahh)|Magasin]]** on omakirjastuslik väljaanne 1969. aastast.
Grand-Place

**La Grand-Place** (prantsuse [gro' plas]) või **Grote Markt** (hollandi **<small></small>**) on Brüsseli keskväljak. Selle ääres asuvad gildisaalid, raekoda ja Maison du Roi ehk Broodhuis. Väljak on koos Manneken Pisi (purskkaev "Pissiv poiss") ja Atomiumiga üks tähtsamaid turistiatraktsioone Brüsselis. Väljaku mõõtmed on 68 × 110 meetrit ja see kuulub 1998. aastast UNESCO maailmapärandi nimistusse.

## Lillevaip
Iga kahe aasta tagant paigaldatakse mõneks augustipäevaks väljakule hiiglaslik lillevaip. 1800 m2 suurune ala kaetakse umbes miljoni begooniaga. Esimene lillevaip paigaldati 1971. aastal ning tänu populaarsusele muudeti see traditsiooniks. Igal aastal on erinev dekoratsiooniteema.

## Viited
Tuttdrongo

**Tuttdrongo** (*Dicrurus forficatus*) on drongolaste sugukonda drongo perekonda kuuluv lind.

Teaduslikult kirjeldas tuttdrongot esimesena Carl von Linné aastal 1766.

Ta on levinud Madagaskaril, Mayotte'il ja Anjouani saarel Komooridel. Tuttdrongo vanalinnu sulestik on läikivmust, laubal on suletutt. 

Noorlind on tume ja osaliselt valgetähniline. Nimetuse on ta saanud sellest, et tal on silme vahel suur must püstine tutt.

Tuttdrongo elab ekvatoriaalsetes ja lähisekvatoriaalsetes metsades ja savannides.

## Viited
*I. Sinclair, O. Langrand, "*Birds of the Indian Ocean Islands*". Struik Publishers, 2003
Grote Markt

**Grote Markt** (hollandi keeles 'suur turg') võib tähendada järgmist.
* Grote Markt (Brüssel), tuntud ka kui Grand Place
* Grote Markt (Haarlem)
* Grote Markt (Antwerpen)
* Grote Markt (Leuven)
Meediakanal

**Meediakanal** on laias üldmõistes massikommunikatsiooni/infoedastust võimaldav tehniline ja/või ideoloogiline platvorm. Klassikalise meediakanali all mõistetakse selliseid kanaleid, kus on tööl ajakirjanikud ja toimetus, näiteks ajalehed, ajakirjad, televisioon, raadio ja uudisteportaalid. Klassikalistele meediakanalitele lisaks võib välja tuua ka sotsiaalmeedia kanaleid, mida haldavad üksikisikud (blogijad, juutuuberid), kes ei ole ajakirjanikud, ega allu ajakirjanduseetika koodeksile. Kommunikatsiooniplaanis mõeldakse "valitud meediakanali" all konkreetseid meediakanaleid, näiteks Eesti Päevaleht, Postimees, Die Welt, Morgenbladet või Kanal 2. Valitud meediakanali *reach* on selle konkreetse kanali auditooriumi suurus, mida väljendatakse numbrina.
Ewert and The Two Dragons

**Ewert and The Two Dragons** oli akustilist *[[indie rock]]*i viljelev Eesti ansambel Tallinnas. Ansamblisse kuuluvad Ewert Sundja (vokaal, klahvpillid), Erki Pärnoja (kitarrid, vokaal), Kristjan Kallas (trummid, muud löökpillid) ja Ivo Etti (kitarrid, bass, vokaal).

Bändi debüütalbum "The Hills Behind The Hills" anti välja 2009. aasta sügisel. 2010. aastal esines ansambel klubides kõikjal Eestis ja ka Lätis ning Leedus. Nii 2010. kui ka 2011. aastal osaleti muusikafestivalidel Tallinn Music Week ja Lätis Salatsis toimuval Positivuse festivalil. 

Septembris 2010 sõlmiti plaadileping Läti *indie*-muusika plaadifirmaga I Love You Records. 5. aprillil 2011 ilmus ansambli teine stuudioalbum "Good Man Down", mis on lisaks Eestile välja antud ka Lätis ja Rootsis.

2011. aastal võitis Ewert and The Two Dragons Skype'i auhinna. Samal aastal esines ansambel festivalidel Tallinn Music Week, Positivus, Waves Vienna Viinis, Poppkomm Berliinis, Musikki ja Media Tamperes ja klubides Saksamaal, Hollandis, Rootsis, Norras, Soomes ja Lätis. Novembris 2011 andis Ewert and The Two Dragons täispika kontserdi väljamüüdud Nokia Kontserdimajas. 

Raadio 2 Aastahitt 2011 galal kuulutati lugu "Good Man Down" aasta hitiks ning toimetuse lemmikuks. Ansambel valiti ka aasta uueks tulijaks.

Ansambel sai 2012. aastal välisministeeriumi kultuuripreemia.

9. jaanuaril 2013 anti ansamblile Hollandis Groningenis toimunud European Border Breakers Awardsil aasta läbimurdja auhind. 

2015. aastal osales Ewert and The Two Dragons Positivuse festivalil Salatsis, esinedes pealaval. Samal aastal ilmus ansambli album "Circles". 

2017. aasta oktoobri alguses ilmus bändil koostöös Läti ansambliga Brainstorm singel "We Wait For The Light" ja EP "Tied For A Lifetime", millele järgnes sügistuur Euroopa linnades Rotterdamis, Amsterdamis, Brüsselis, Berliinis, Kölnis, Zürichis ning Viinis.

2024. aastal alguses otsustas ansambel oma tegevuse lõpetada.

## Diskograafia

### Albumid
* "The Hills Behind The Hills" (2009)
* "Good Man Down" (2011)
* "Circles" (2015)
*"Hands Around the Moon" (2018)

### EPd
* "Tied For A Lifetime" (2017)

### Singlid
* "The Hills Behind the Hills" (oktoober 2009)
* "Pastorale" (jaanuar 2010)
* "What You Reap is What You Sow" (aprill 2010)
* "(In The End) There's Only Love" (jaanuar 2011)
* "Jolene" (aprill 2011)
* "Sailor Man" (suvi 2011)
* "Good Man Down" (oktoober 2011)
* "Pictures" (november 2014)
* "Circles" (november 2015)
* "Million Miles" (2015)
* "Tied for a Lifetime" (2017)
* "Little Love" (2017)
* "We Wait for the Light" (2017)

## Viited

## Välislingid
*
*Ewert and the Two Dragons Facebookis
Šokša Vepsa külaasundus

**Šokša Vepsa külaasundus** on omavalitsusüksus Venemaal Karjala Vabariigis Äänisranna rajoonis. Külaasunduse keskus on Šokšunranta alevik.

Aastatel 1994–2005 kuulus külaasunduse maa-ala Vepsa rahvusvalda.

## Asulad
*Šokša (vene *Шокша*, vepsa *Šokš*)
*Šokšunranta (vene *Кварцитный*, vepsa *Kvarcitni*)
*Ustje (vene *Устье*, vepsa *Ustii*)
*Jäšjärvi (vene *Яшезеро*, vepsa *D’äšarv*)

## Viited
Šoutjärvi

**Šoutjärvi** (karjalakeelne nimi, vene keeles Шёлтозеро, vepsa keeles Šoutjärv') on Karjala Vabariigis Äänisranna rajoonis asuv alevik, Šoutjärvi Vepsa külaasunduse keskus.

2002. aasta Venemaa rahvaloenduse andmetel elas Šoutjärvis 1039 inimest. Neist 61% olid vepslased, 7% teised soomeugrilased; ülejäänud 32% olid venelased ja muud slaavlased.

## Ajalugu

Esimest korda on Šoutjärvit kirjalikult maininud 1453. aastal Novgorodi peapiiskop.

Minevikus asus Šoutjärvi praegusest kohast 6 km edela pool, tänapäeva Kalinansari ja Sürdi küla lähedal Kodijärve ääres. Seda järve nimetati vanadel vene kaartidel Шёлтозеро. Külaelanikud kolisid millalgi praegusele kohale ja järve, mille kaldal nad olid kunagi elanud, hakati nimetama Kodijärveks (Кодьярви), mis vepsa keeles tähendab kodujärve.

Vepsa keeles on millalgi toimunud häälikuvahetus *l -> u, mis on nähtav näiteks sõnas *koum* (soome *kolme* 'kolm'). Vanadelt vene kaartidelt tulebki välja, et vanasti oli küla nimi *Šoltjärvi. Sellel kohanimel ei ole midagi pistmist soomekeelse sõnaga *soutaa* 'sõudma'.

Tsaari-Venemaa ajal moodustasid Šoutjärvi ja selle lähedased külad Šoutjärvi valla, mis kuulus Petrozavodski kubermangu. Nõukogude võimu ajal moodustati selle valla baasil Šoutjärvi rajoon. 1957 see likvideeriti ja ühendati Äänisranna rajooniga.

Aastatel 1994–2005 oli Vepsa rahvusvalla keskus. Selles vallas oli kolm külanõukogu: lisaks Šoutjärvile veel Šokšas (Kvartsitnõis) ja Rõbrekas (Čuuris). Seejärel rahvusvald likvideeriti ja ühendati Äänisranna rajooniga. Ühtlasi ülendati Šoutjärvi, Šokša ja Rõbreka alevikeks.

## Muuseum

Šoutjärvi on vepsa kultuuri keskus, seal asub Šoutjärvi Rjurik Lonini nimeline vepsa etnograafiamuuseum. Alates 2010. aasta maist on selle ametlik nimi Rjurik Lonini nimeline vepsa etnograafiamuuseum Šoutjärvis (Šoutar’ven vepslahnje etnografine Rjurik Lonin –muzei).

Muuseumi asutas 1967 Šoutjärvi sovhoosi töötaja Rjurik Lonin (1930–2009). Esialgu tegutses muuseum külaraamatukogus, siis sai ta oma maja. 1980. aastatel koliti praegusse majja. See hoone valmis 19. sajandi keskel ja on karjala puitarhitektuurimälestis.

Küla lähedal asub Jona Jašezerski mungaklooster.
OMX Helsinki 25

**OMX Helsinki 25** (lühendatult **[http://www.nasdaqomxnordic.com/index/index_info?Instrument=FI0008900212 OMXH25]**) on Helsingi börsi indeks, mis jälgib nende 25 aktsia hinda, millega Helsingi börsil kõige rohkem kaubeldakse. Tegemist on enim vaadeldava indeksiga Helsingi börsil. Ühe aktsia suurim lubatud kaal indeksis on 10 protsenti. Indeksis hõlmatud aktsiad vaadatakse üle kaks korda aastas. Indeks võrdleb aktsiate hindade keskmist muutust 4. märtsi 1988. aasta tasemega. Algväärtus oli 500 punkti.

## Vaata ka
*Nasdaq Nordic
*Helsingi börs

## Viited

## Välislingid
*Nasdaq Nordicu börs
Mie oon Lordi

**"Mie oon Lordi"** on Jussi Ahlrothi biograafiline raamat, mis ilmus 11. novembril 2006.

See räägib loo ansambel loo Lordi teekonnast Rovaniemist Eurovisiooni võiduni. Põhjalikult kirjeldatakse Lordi praegusi ja endisi liikmeid, koletisekostüümide valmistamist ning peatutakse ka bändi inspireerinud USA ansamblil Kiss.

Raamat on soomekeelne ja varustatud rohkete piltidega, millest suurem osa on varem avalikustamata. Lisaks on seal pilte ansambli liikmetest ja tegelaskujudest veel enne plaadilepingu sõlmimist ning Mr. Lordi lapsepõlvefotosid. Muidugi leidub fotosid ka kontsertidelt ja lava tagant. 

Raamatu autor on ajalehe Helsingin Sanomat kultuuritoimetaja Jussi Ahlroth, kes oli 2006. aastal Ateenas kui Lordi Eurovisiooni võitis. Raamatu kujunduse on teinud põhiliselt Mr. Lordi. Raamatu esitlus toimus koos Mr. Lordi autogrammitunniga 17. novembril 2006 Helsingi Stockmanni vana poole fuajees.
Per Wahlöö

**Per Wahlöö** (5. august 1926 – 2. juuni 1975) oli rootsi ajakirjanik, tõlkija ja romaanikirjanik. Ta avaldas koos elukaaslase Maj Sjöwalliga kriminaalromaane, kus peategelaseks on mõrvakomisjoni detektiiv Martin Beck. 

## Elulugu
Kirjaniku lapsepõlv möödus Göteborgis ja Lundis. Ta lõpetas Lundi ülikooli ajakirjanikuna. 1940. aastatel töötas ta erinevate väljaannete juures krimireporterina. 

1950. aastate lõpus osales Per Wahlöö Hispaanias Franco režiimi vastastel meeleavaldustel, mille tulemusena saadeti ta 1957. aastal maalt välja. Tagasi Rootsi jõudnult hakkas Wahlöö romaani kirjutama ja debüteeris 1959. aastal teosega "Himmelsgeten". 

1962. aastal sai tema elukaaslaseks graafik Maj Sjöwall. Viljakas koostöö tõstis kirjanikepaari Rootsi juhtivate põnevus- ja kriminaalromaanikirjanike hulka. Per Wahlöö suri 48-aastaselt.

## Teoseid eesti keeles
* "Veoauto" – "Lastbilen", 1963; eesti keeles: Eesti Raamat 1989 
* "31. korruse hukk" – "Mord på 31:a våningen", 1964; eesti keeles: Eesti Raamat 1985 sarjas "Põnevik"

### Koos Maj Sjöwalliga
* "Mees, kes haihtus nagu suits" – "Mannen som gick upp i rök", 1966; eesti keeles: Eesti Raamat 1985 sarjas "Põnevik"
* "Naerev politseinik" – "Den skrattande polisen", 1968; eesti keeles: Kuldsulg 1994 sarjas "Meisterdetektiivid". 1971. aastal võitis teos Edgar Allan Poe auhinna parima romaani kategoorias.
* "Terroristid" – "Terroristerna", 1975; eesti keeles: Olion 1992

## Viited

## Välislingid
* Le roman d'un crime (Les enquêtes de Martin Beck) de Sjöwall & Wahlöö. Le vent sombre
Maj Sjöwall

**Maj Sjöwall** (25. september 1935 – 29. aprill 2020) oli rootsi graafik, ajakirjanik, tõlkija ja romaanikirjanik.  

Koos elukaaslase Per Wahlööga avaldas kriminaalteoseid, mille peategelaseks on mõrvakomisjoni detektiiv Martin Beck. 

1962. aastal sai tema elukaaslaseks Per Wahlöö (1926–1975). Viljakas koostöö tõstis kirjanikepaari Rootsi juhtivate põnevus- ja kriminaalromaanide autorite hulka. 

## Teoseid eesti keeles
* "31. korruse hukk" – "Mord på 31:a våningen", 1964; eesti keeles: Eesti Raamat 1985 sarjas "Põnevik"
* "Mees, kes haihtus nagu suits" – "Mannen som gick upp i rök", 1966; eesti keeles: Eesti Raamat 1985 sarjas "Põnevik"
* "Naerev politseinik" – "Den skrattande polisen", 1968; eesti keeles: Kuldsulg 1994 sarjas "Meisterdetektiivid". 1971. aastal võitis teos Edgar Allan Poe auhinna parima romaani kategoorias.
* "Terroristid" – "Terroristerna", 1975; eesti keeles: Olion 1992

## Tunnustus
* 2006 Rivertoni klubi rahvusvaheline eripreemia (Norra kriminaalkirjanduse preemia – Rivertoni auhind)
* 2013 Lenini preemia (Rootsi)

## Viited

## Välislingid
* Louise France. The queen of crime. The Observer, 22. november 2009 
* Stefan Eklund Deckardam. SvD möter Maj Sjöwall, kvinnan bakom Beck-böckerna. Svenska Dagbladet, 19. juuni 2010
* Maj Sjöwall (1935-). Kirjasto.sci.fi
* Maj Sjöwall, Per Wahlöö. Krimi-Couch.de
Vana-Rooma sõjaväelised autasud ja karistused

**[[Vana-Rooma]] sõjaväelised autasud ja karistused** olid sõjaväe (leegioni) moraali tõstmiseks ning distsipliini säilitamiseks rakendatavad meetmed.

Juba Vana-Kreekas hakati sõjaväljal silma paistnud sõjamehi autasustama ka eriliste autasudega (kr *phalera*), milleks olid rinnal kantavad ümmargused või poolkuukujulised väärismetallist plaadid, mis olid sageli kaunistatud jumalate kujudega. Neid autasusid kutsuti phalera, millest tuleneb aumärkide uurimisega tegeleva teaduse nimi faleristika. Vana-Kreekast pärineb ka tänaseni püsinud aumärkide kolme klassi jagamise süsteem. Siiski Vana-Kreeka demokraatlik riigikorraldus ei soodustanud kindla autasude määramise korra kehtestamist.

## Sõjalised autasud Vanas-Roomas

Vana-Rooma riigis töötati välja täiuslik aumärkide annetamise kord nii üksikisikute kui ka väeosade sõjaliste teenete esiletõstmiseks. Kõigil aumärkidel oli täpne statuut, välimus, annetamise tseremoonia ja kaasnevate privileegide loetelu. Väeosadele annetatud aumärgid kinnitati vastava väeosa sümbolile.

### Vana-Rooma autasude loend
Pärjad olid kõrgemad aumärgid.
* CORONA TRIUMPHALIS – võidupärg, kõrgem üksikisiku aumärk, millega autasustati ülemjuhatajaid suurlahingu võitmise eest. Algselt oli tegu loorberipärjaga, hiljem valmistati see kullast ja nimetati ümber CORONA AUREA.
* CORONA MYRTAEA – väeosa piiramisrõngast vabastamise eest antav mirdipärg.
* CORONA CIVICA – kaassõduri elu päästmise eest antav tammepärg.
* CORONA MURALIS – müüripärg, mis anti esimesena vaenlase kindlusemüürile tunginule.
* CORONA VALLARIS – anti esimesena vaenlase välikindlusesse või välilaagrisse tunginule.
* CORONA CASTRENSIS – anti samuti esimesena vaenlase välikindlusesse või välilaagrisse tunginule.
* CORONA ROSTRATA – anti esimesena vaenlase laevale tunginule. Kui autasule lisati lint DEMNICI, siis tõstis see autasu väärtust.

Pärgadele järgnesid tähtsuselt kaelavõrud DORQUES, käevõrud ARMILLAE ja rinnaplaadid PHALERAE.

Autasudega koos tõsteti palka, suurendati toidunormi ja kingiti trofeerelvi. Autasustati ka aunimetuste ehk auastmetega.

## Vana-Rooma sõjaväelised karistused

Rooma sõjaväes rakendati karistusi kuritegude ja mittemeheliku käitumise eest. 

Kui Rooma sõdur astus teenistusse, siis vandus ta truudust sacramentum senatile ja Rooma rahvale, hiljem kindralile ja keisrile. Sacramentumi järgi vandus sõdur, et täidab oma kohust kuni surmani, vastasel juhul saab talle osaks karistus. Rooma armees oli väga range distsipliin, nii et kindralil oli õigus käsku mitte täitev sõdur kohe hukata.

## Viited